हैजा का टीका
हैजा के टीके वे टीके हैं जो हैजा की रोकथाम में प्रभावी हैं। वे पहले छः माह में लगभग 85% और पहले वर्ष के दौरान लगभग 50-60% प्रभावी होते हैं। दो वर्षों के बाद प्रभावशीलता 50% से कम हो जाती है। जब आबादी के एक महत्वपूर्ण हिस्से का टीकाकरण हो जाता है तो टीकाकरण न पाए लोगों में सामूहिक प्रतिरक्षा का लाभ पैदा हो सकता है। उच्च जोखिम वालों में विश्व स्वास्थ्य संगठन इनको अन्य उपायों के साथ संयोजन में उपयोग किए जाने की सिफारिश करता है। आम तौर पर मुंह से लिए जाने वाले प्रारूप की दो या तीन खुराक की सिफारिश की जाती है। दुनिया के कुछ क्षेत्रों में कुछ मामलों में इंजेक्शन वाले प्रारूप उपलब्ध है,लेकिन इसकी उपलब्धता कम है।
बी॰सी॰जी॰ का टीका
बी॰सी॰जी॰ (बैसिलस कैलमेट-गुएरिन) का टीका (Bacillus Calmette–Guérin (BCG) vaccine) एक टीका है जो मुख्यतः यक्ष्मा (टीबी) की रोकथाम के लिए उपयोग किया जाता है। जिन देशों में यक्ष्मा प्रायह: होता है वहाँ स्वस्थ शिशुओं को इसकी एक खुराक जनम के बाद जितना जल्दी हो सके, लगाने की सलाह दी जाती है। HIV/AIDS वाले बच्चे को टीका नहीं दिया जाना चाहिए। उन क्षेत्रों में जहां यक्ष्मा आम नहीं है, केवल उच्च जोखिम वाले शिशुओं का आमतौर पर टीकाकरण किया जाता है, और यक्ष्मा के संदिग्ध मामलों की जाँच की जाती है और उपचार किया जाता है। जिन वयस्कों में यक्ष्मा नहीं है, और जिन्हें पहले से प्रतिरक्षित नहीं किया गया है लेकिन अक्सर दवा-प्रतिरोधी यक्ष्मा के संपर्क में आते हैं, उन्हें भी प्रतिरक्षित किया जा सकता है।